מיכל שוורץ

מיכל שוורץ (נולדה ב-1 בינואר 1950) היא חוקרת מוח ישראלית, פרופסור אמריטה במכון ויצמן למדע במחלקה לנוירוביולוגיה. כלת פרס ישראל למדעי החיים לשנת ה'תשפ"ג (2023). פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. מיכל שוורץ נולדה בתל אביב, וגדלה בחולון. בת למרדכי חברוני, ניצול השואה, ולחנה (לבית גרשוני), ילידת הארץ ואחות לנתן ומשה. בשנת 1972 קיבלה תואר ראשון בכימיה מהאוניברסיטה העברית בירושלים. בשנת 1977 קיבלה תואר דוקטור לאימונולוגיה ממכון ויצמן למדע. המשיכה לפוסט-דוקטורט באוניברסיטת מישיגן, ועסקה בו בהתחדשות עצבים. ב-1980 הצטרפה לסגל האקדמי של המחלקה לנוירוביולוגיה במכון ויצמן למדע, וב-1998 מונתה שם לפרופסור מן המניין. היא המדענית הראשונה שגילתה שבין המוח למערכת החיסון מתקיים דיאלוג, ולדיאלוג זה תפקיד מהותי בתפקודו ושיקומו של המוח לאורך החיים. גילוי פורץ דרך זה הביא למהפכה בתחום מחלות מוח ניווניות. גישתה האימונותרפית, שמטרתה לרתום את מערכת החיסון לעזרת המוח, נמצאת בתהליכי פיתוח לטיפול בשיטיון, כולל מחלת אלצהיימר. במחקריה, הביעה שוורץ עמדה נגד התפיסה שהייתה מקובלת במשך עשרות שנים, כי המערכת החיסונית תומכת במערך תפקודו התקין של המח והיא הכרחית בשיקום והגנת המח מפני פציעות ומחלות. מחקריה לא רק ששינו את הדוגמות המדעיות, אלא יצקו את היסודות לכווני מחקר חדשים ששינו את הבנת המוח, תפקודו, וכיווני המחקר בחיפוש אחר מרפא למחלות הללו כמו גם למחלות מוח אחרות. שוורץ משמשת פרופסור לנוירואימונולוגיה (אנ') במכון ויצמן למדע. במהלך השנים גילתה שוורץ כי למערכת החיסון תפקידים חשובים בשמירת חיוניות המוח ותיפקדו, בשיקום עצבים לאחר פגיעות, וביצירת תאי עצב חדשים באזורי מוח בהם כל החיים יש יצירת תאי מוח חדשים. ב-2016 נבחרה לכהן כיו"ר אגודת הנוירואימונולוגיה הבינלאומית (International Society of Neuroimmunology). נמנית עם מייסדי חברת ההזנק ImmunoBrain Checkpoint (IBC), המבוססת על מחקריה, והיא המדענית הראשית של החברה. שוורץ היא אם לארבעה ילדים. ב-1991 נישאה לפרופ' מיכאל אייזנבך (אנ'), ביוכימאי במכון ויצמן למדע. 2007 - פרס המחקר המצטיין מטעם האגודה לחקר בריאות הנפש 2009 - תואר דוקטור לשם כבוד מטעם אוניברסיטת בן-גוריון בנגב 2009 - פרס בחקר המוח על-שם רינה ויוסף שקד 2011 - תואר פרופסור כבוד בפקולטה למדעי החיים, אוניברסיטת מנצ'סטר, אנגליה 2015 - פרס בלומברג על הצטיינות במחקר רפואי 2017 - פרס רפפורט למחקר ביו רפואי בקטגוריית חוקר בכיר 2017 - פרס iNNOVEX2018 בהובלת חדשנות עולמית 2017 - נבחרה כאשת השנה של ליידי גלובס. 2018 - תואר דוקטור לשם כבוד מהמרכז הבינתחומי הרצליה 2019 - נבחרה כמדריכה מצטיינת מטעם האגודה הישראלית לחקר המוח. 2019 - פרס א.מ.ת. במדעי החיים. 2023 - פרס ישראל למדעי החיים. מדיה וקבצים בנושא מיכל שוורץ בוויקישיתוף אתר האינטרנט הרשמי של מיכל שוורץ (באנגלית) מיכל שוורץ, באתר ResearchGate מיכל שוורץ, באתר גוגל סקולר פרופ' מיכל שוורץ, באתר פרס ישראל גלי וינרב, ‏אשת השנה של ליידי גלובס: חוקרת המוח פרופ' מיכל שוורץ, באתר גלובס, 21 בספטמבר 2017 ראיון בפודקאסט גיקונומי רותם שטרקמן, אפרת נוימן, שיחת פנים | "התרופה של ביוג'ן לאלצהיימר היא בשורה קטנה לחולים, אבל כחוקרת אני מרוצה", באתר TheMarker‏, 11 ביוני 2021 דינה חלוץ, פרופ' מיכל שוורץ: "המסע המדעי קשה, ולמדען שהולך נגד הזרם עוד יותר קשה", באתר ynet, 2 באפריל 2023 מיכל שוורץ, באתר אנציקלופדיה בריטניקה (באנגלית) Team, ImmunoBrain Checkpoint פרס בלומברג לפרופ' מיכל שוורץ, באתר "מסע הקסם המדעי", 6 באוקטובר 2015 גלי וינרב, ‏פרס רפפורט לפרופ' מיכל שוורץ וד"ר גד אשר ממכון ויצמן, באתר גלובס, 15 במרץ 2017 פרופ' מיכל שוורץ זוכת פרס iNNOVEX2018 בהובלת חדשנות עולמית, באתר "מסע הקסם המדעי", 22 בנובמבר 2017 גלי וינרב, ‏אשת השנה של ליידי גלובס: חוקרת המוח פרופ' מיכל שוורץ, באתר גלובס, 21 בספטמבר 2017 הודעה על הענקת תואר לשם כבוד למיכל שוורץ, באתר "מסע הקסם המדעי", 3 במאי 2018 פרופ' מיכל שוורץ נבחרה כמדריכה מצטיינת מטעם האגודה הישראלית לחקר המוח, באתר "מסע הקסם המדעי", 15 באוקטובר 2018 פרופ' מיכל שוורץ, באתר פרס א.מ.ת. כלת פרס ישראל בתחום מדעי החיים: פרופ' מיכל שוורץ, באתר וואלה, 13 במרץ 2023 דני בר-און, חשבנו שהנוירונים אחראים לכל התהליכים החשובים במוח. ייתכן שלגמרי טעינו?, באתר הארץ, 18 בספטמבר 2024